Document ID: 31980R1192

31980R1192
L 123/1
SLUŽBENI LIST EUROPSKE UNIJE
26.03.1980.
UREDBA VIJEĆA (EEZ) br. 1192/80
od 26. ožujka 1980.
o sklapanju Sporazuma u obliku razmjene pisama o izmjeni Sporazuma između Europske ekonomske zajednice i Republike Islanda radi prilagodbe određenih carinskih specifikacija
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 113.,
uzimajući u obzir preporuku Komisije,
budući da je zbog izmjena koje proizlaze iz preporuke Vijeća za carinsku suradnju od 18. lipnja 1976. i određenih samostalnih promjena Zajedničke carinske tarife i Islandske carinske tarife potrebno prilagoditi određene carinske specifikacije u Sporazumu između Europske ekonomske zajednice i Republike Islanda (1);
budući da je, osim toga, potrebno izmijeniti Sporazum na koji se odnosi gore navedeno kako bi se donijela pojednostavnjena natječajna procedura za prilagođivanje carinskih specifikacija u slučaju daljnjih izmjena tarifa ugovornih strana,
DONIJELO JE OVU UREDBU:
Članak 1.
Ovim se u ime Zajednice odobrava Sporazum u obliku razmjene pisama o izmjenama Sporazuma između Europske ekonomske zajednice i Republike Islanda.
Tekst Sporazuma priložen je ovoj Uredbi.
Članak 2.
Ovim se predsjednik Vijeća ovlašćuje odrediti osobu ovlaštenu za potpisivanje Sporazuma kako bi on obvezivao Zajednicu.
Članak 3.
Ova Uredba stupa na snagu trećeg dana od dana objave u Službenom listu Europskih zajednica.
Primjenjuje se od 1. siječnja 1980.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. ožujka 1980.

Labels: 3
18
15
5